VS001342
Datum: 1998-05-25T02:00:00.000+02:00
datum_sodbe_i_stopnje: 2003-02-11T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe vida in njihove posledice
fischer: hudi primeri
odskodnina: 5700000 SIT
opombe: II Ips 656/2003. Reviziji tožeče stranke je bilo delno ugodeno, odškodnina za ZŽA je bila s 3.800.000 SIT zvišana na 4.500.000 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

Škodni dogodek

Poškodoval se je med odmorom v šolski garderobi, ko mu je v oko priletela teniška žogica, ki jo je drug učenec zabijal v steno.

Poškodba

Udarnina levega zrkla s togo zenico, krvavitev v rumeni pegi levo in raztrganina žilnice levo.

Telesne bolečine

600000 SIT Zelo hude 2 dni, hude 7 dni, srednje hude 14 dni in lahke 1 mesec.

#### Hospitalizacija

11 dni.

#### Ambulantno zdravljenje

Kontrolni pregledi.

#### Nevšečnosti med zdravljenjem

Zdravila v obliki tablet, mazil, kapljic, odrejeno je bilo relativno mirovanje; prepoved telovadbe.

Strah

600000 SIT Hud primarni strah zaradi nenadnega udarca v oko, ki je trajal več dni; zaskrbljenost za izid zdravljenja 6 mesecev do seznanitve o končnem izidu zdravljenja.

Zmanjšanje življenjske aktivnosti

4500000 SIT Zaradi poškodbe očesa ima le še 30 odstotkov središčnega vida na levem očesu, sicer pa je slika zverižena, izgubil je kvaliteto prostorskega oziroma globinskega vida, ne sme se potapljati pod tri do štiri metre, pri košarki ne more biti uspešen, ni sposoben za voznika motornih vozil poklicno A, C, E in D kategorije ter za delo pri nevarnih strojih. Moti ga močnejši vir svetlobe, sonce itd. Za študij bo sposoben, pri izbiri poklica pa bo omejen. Sedaj se njegove težave kažejo predvsem v tem, da se ne more več ukvarjati s potapljanjem in košarko, telovadbe je oproščen, pri branju ima težave, kadar se skloni, čuti pritisk v očesu, ne more več toliko delati z računalnikom, gledati televizije in voziti kolesa.

Skaženost

Zahtevek je bil zavrnjen.

---

ZOR člen 200, 203